Ahli Sihir Hutan Terlarang?
Boleh jadi ke?
Tidak dengan sihir.
Namun, ada artifak yang membuatnya boleh berlaku.
Maksud kamu salah satu artifak orang luar yang Travis sebutkan?
Begitu rupanya.
Nampaknya kamu mempunyai ingatan dari sebelum sejarah diubah.
Raja iblis beritahu kamu semua itu?
Beraninya dia...
Kenapa kamu mengejar Eleterria?
Apa lagi sebabnya?
Saya nak ubah masa lalu.
Kalau begitu, satu saja tak cukup?
Ia tak akan bermakna tanpa kedua-duanya.
Bukankah kamu patut terus mencari dia?
Dia tak nak bantuan saya.
Kamu betul-betul percaya itu selepas semua yang kamu lalui?
Mungkin kali ini kamu tak berusaha untuk memenangi hatinya,
tapi itu bukan alasan untuk berputus asa.
Kamu selalu melalui kesusahan untuk membuatnya jatuh cinta kepada kamu.
Jarang sekali dia mencintai kamu sejak mula.
Jadi ambillah inisiatif.
Mungkin bagi kamu, wanita lain boleh menggantikannya.
Tapi bagi dia, kamu satu-satunya yang dia ada.
Apa yang kamu cakapkan?
Beraninya kamu berlagak seperti kamu tahu semuanya.
Memang benar.
Pernah satu ketika saya berkhidmat di bawah kamu berdua.
Apa?
Silakan, teruskan perjalanan kamu.
Sekarang ini, Tuldarr… dia yang ambil tugas itu,
tapi bukankah kamu yang sepatutnya berdepan dengan ahli sihir itu?
Kamu kata dia bukan seseorang yang tak boleh digantikan bagi saya?
Memang betul pun.
Saya peduli apa dengan masa-masa yang saya tak ingat langsung?
Dia satu-satunya bagi saya.
Saya akan buktikan perkara itu.
Kita tengok nanti...
~ Di Penghujung Ingatan ~
Tentera Tuldarr
Tentera Magdalsia
Mereka dah sampai!
Pasukan Magdalsia!
Pahlawan Tuldarr.
Jangan takut!
Saya janji kita akan menang!
Tak kira siapa yang cuba halang, mereka takkan pernah ceroboh tanah kita!
Sedia!
Serang!
Kamu fikir ratu biasa dari Tuldarr ini ada peluang lawan ahli sihir?
Saya akan hapuskan keangkuhan kamu itu.
Siapa yang angkuh sekarang?!
Kalau saya yang kamu cari, bayar harganya dengan nyawa kamu!
Kamu tahu ke mana Senn pergi?
Senn?
Roh saya.
Bukankah kamu Ahli Sihir Hutan Terlarang?
Betul.
Sayalah ahli sihir itu.
Senn tahu semua tentang kamu.
Sebab itu kamu tangkap dia, kan? Supaya dia tak dedahkan identiti sebenar kamu?
Dia dekat mana sekarang?
Saya tak boleh nak kata.
Kalau macam itu, tak ada lagi benda nak dibincangkan
Di sini kamu mati.
Tinasha.
Apa kamu buat di sini, Oscar?!
Dengar dulu.
Bukan penyihir yang berada dalam tubuh itu.
Di dalamnya ada minda raja Magdalsia.
Apa?
Roh sebenar penyihir itu terperangkap dalam Cermin Lupa.
Begitu juga dengan roh kamu.
Cermin Lupa ialah artifak orang luar
yang menangkap minda dan ingatan seseorang untuk merakamnya.
Siapa yang beritahu kamu perkara ini?
Valt.
Apa?!
Kamu berhak untuk ragu.
Tapi saya nak kamu pergi ke Magdalsia dan musnahkan cermin itu.
Itu sepatutnya memulihkan penyihir kepada dirinya yang sebenar.
Jika kamu tak jumpa cermin itu,
kamu boleh terus teleport kembali ke sini.
Saya akan uruskan yang berada di atas sana.
Apa?
Ini peperangan Tuldarr.
Tak masuk akal orang luar seperti kamu turut campur!
Saya hargai maklumat ini, tapi sila pulang ke Farsas.
Tak nak.
Saya nak marah.
Saya bukan isteri kamu.
Saya ratu Tuldarr.
Saya tak boleh benarkan kamu campur tangan.
Pertempuran ini hampir selesai.
Yang tinggal cuma kamu melawan penyihir dan pembersihan selepasnya.
Saya boleh selesaikan ini dengan cara yang akan memuaskan hati kamu.
Kepuasan saya tak sepatutnya mengorbankan keseimbangan kuasa.
Seorang pemerintah hanyalah roda yang
memastikan negara berfungsi dengan lancar.
Saya tak boleh biarkan emosi saya menghalang tugas itu.
Betul. Tak boleh.
Tak ada sesiapa yang boleh menggantikan kamu.
Empat ratus tahun lalu, kamu harungi semuanya seorang diri.
Tak ada sesiapa yang boleh berkongsi beban itu dengan kamu.
Keraguan hanya akan membawa kelemahan.
Jadi saya tak boleh goyah, terutamanya sekarang.
Saya boleh lupakan… apa yang paling saya sayang.
Saya faham pihak kamu juga.
Tapi keadaan dah berubah sejak dulu.
Jangan tanggung semua beban seorang diri.
Bergantunglah pada saya supaya kamu tak menyesal nanti.
Kalau itu berlaku, saya akan kongsi beban kamu seumur hidup saya.
Percayalah pada saya.
Saya tak boleh buat begitu.
Katakan kamu pertahankan tempat ini, dan saya pecahkan cermin itu.
Apa yang kamu akan buat kalau ahli sihir sebenar cuba bunuh kamu
selepas kembali ke tubuh asalnya?!
Kalau itu terjadi, saya akan bunuh ahli sihir itu.
Itulah tujuan pedang ini.
Saya perintahkan semua roh yang boleh dengar saya.
Saya ada dua arahan untuk kamu.
Pertama, jangan mati.
Kedua, buat sementara waktu, akui pemegang Akashia sebagai tuan kamu
dan berikan sokongan kepadanya.
Si cengeng.
Diamlah, kamu.
Raja Farsas…
Pemegang Akashia!
Jangan buat saya kecewa dan mati di sini.
Kita pun belum sempat berkahwin lagi.
Saya tak boleh mati dengan penyesalan macam itu.
Dia akan ada di sini untuk sibukkan kamu.
Saya akan jumpa kamu nanti.
Beraninya kamu.
Mendera lelaki ini tak seronok langsung.
Jangan cakap besar dengan kuasa pinjaman itu.
Saya dah tahu kamu cuma penipu.
Budak tak guna…
Kita tengok betul ke tidak bila saya carik kamu sampai lunyai.
Tanpa rasa belas kasihan langsung.
Itu dia.
Senn, kamu dengar tak?
Permaisuri saya!
Itu dia!
Permaisuri saya! Kamu datang!
Senn!
Leganya...
Itu ahli sihirnya ke?
Ya, dia Ahli Sihir Hutan Terlarang.
Kamu mesti betul-betul sayangkan dia.
Err…
Boleh kata dia susah dijaga.
Oh?
Apa yang kamu buat di sini?
Saya datang cari Senn.
Maksudnya kamu ratu Tuldarr.
Tahap sihir kamu luar biasa sampai saya sangka kamu ahli sihir baru.
Jadi? Apa yang kamu nak?
Saya harap dapat pecahkan cermin ini.
Kamu Ahli Sihir Hutan Terlarang?
Saya.
Panggil saya Lucrezia.
Oh, betul juga, kamu memang tak akan panggil saya dengan nama itu pun.
Saya akan panggil.
Tiang ini dah buat koyakan konsep dalam cermin.
Jadi kalau tebuk satu lagi lubang dari luar, mungkin boleh pecahkan cermin ini.
Hm?
Kalau boleh dipecahkan, silakan.
Apa yang perlu ditentukan ialah kuasa.
Lautan kehidupan.
Keazaman bersatu dalam masa lalu.
Pusaran pancuran menembus bumi dari langit.
Enam pintu terkunci rapat.
Suara ramalan.
Saya perintahkan berakhirnya senja.
Saya tak boleh kecewakan dia…
Saya tak boleh gagal di sini…
Saya akan mengatasinya!
Saya percaya!
Dia agak hebat juga.
Ya.
Tanpa pedang itu, dia cuma budak lemah.
Kamu tak takut dengan ahli sihir ini?!
Saya tak nak dengar itu dari kamu.
Lagipun, ahli sihir yang sebenar jauh lebih menakutkan.
Saya tak puas hati langsung dengan kamu dalam badan dia.
Apa maksud kamu?
Tunggu…
Tak mungkin…
Tak…
Tak!
Dah lama saya tak rasa udara segar.
Selamat malam.
Kamu Lucrezia?
Memang saya.
Tunggu, jangan cakap kamu Pendekar Akashia?
Kalau ya, kamu ada kuasa sihir yang luar biasa.
Kamu bukan ahli sihir, kan?
Saya Pendekar Akashia.
Saya ada sihir sebab saya cucu Lavinia.
Lavinia buat apa?!
Dengan darah keturunan diraja Farsas?!
Saya hampir tak boleh percaya!
Mana Tinasha?
Dia masih dengan Senn.
Saya rasa dia akan balik tak lama lagi.
Begitu...
Apa hubungan kamu dengan dia?
Saya tunang dia.
Biar betul?
Hmm...
Kamu berdua memang menarik.
Dengan kuasa sihir kamu yang luar biasa, kalau kamu kahwin dengan dia...
Kamu boleh ubah dunia seperti yang kita kenal sekarang.
Bukannya kami ada rancangan nak buat begitu pun.
Bukankah ahli sihir semua sama, selalu jauhkan diri dari perhatian orang?
Tak ada benda seronok pun yang datang dari perhatian ramai.
Saya kena pergi sekarang, ada urusan nak diselesaikan.
Kita akan jumpa lagi, kalau takdir mengizinkan.
Cerita yang beredar ialah Hubert mati dalam pertempuran.
Jadi Lucrezia yang bunuh dia?
Saya tak boleh salahkan dia juga.
Nampaknya enam puluh tahun lepas,
Lucrezia masuk dalam Cermin Lupa dengan kemahuan sendiri untuk cuba musnahkannya.
Tapi dia tak berjaya, jadi dia letak penghalang dalam sebuah gua berhampiran,
memeterai cermin itu dan dirinya sekali.
Kalau gabungkan semua maklumat yang kita ada,
maksudnya Valt yang pecahkan penghalang itu dan beri Hubert cermin itu.
Kenapa Senn ada dalam itu?
Masa penghalang itu dipecahkan, sihirnya bocor ke udara.
Benda itu buat Senn curiga, dan dia tersekat dalam cermin masa menyiasat.
Sekarang saya faham...
Nampaknya semuanya berpihak kepada kamu.
Kamu ragu-ragu nak bunuh dia sebab roh itu rapat dengan dia.
Dengan meneutralkan tentera Magdalsia tanpa mencederakan mereka,
kuasa pelik kamu buat ramai ketakutan.
Akibatnya, Empayar Sihir Tuldarr kini terkenal sebagai nama yang digeruni.
Bukankah itu yang kamu nak?
Saya rasa letih sekarang.
Berhentilah buat keputusan sendiri.
Kamu betul-betul perlu lebih percaya pada saya.
Saya tak nak susahkan kamu.
Kalau kamu nampak macam ancaman, lagi susah nak kahwin nanti.
Kamu boleh saja guna kuasa kamu sebagai pemilik Akashia untuk culik saya, kan?
Kurung saya dalam istana, dan ia sama saja seperti kita dah berkahwin.
Kalau kamu fikir benda itu sama, kamu perlu fikir balik.
Mengurung bangsawan perkara biasa dalam Zaman Kegelapan dulu.
Macam mana saya nak jelaskan yang zaman dah berubah?
Balik dan belajar asas dulu.
Kamu nak putuskan pertunangan kita?
Tak!
Tapi saya tetap tertanya-tanya apa yang Valt rancangkan.
Ada benda lain dia cakap yang menarik perhatian kamu?
Tak ada langsung.
Kalau macam itu, lupakan.
Cuma nak kamu tahu, kamu satu-satunya wanita untuk saya.
Dari mana pula datangnya ayat itu?
Saya tahu.
Kalau ada benda yang merisaukan kamu, kita boleh mula semula dan balik ke asas.
Sudahlah, jangan macam ini.
Saya...
orang yang buat kamu datang ke zaman ini.
Saya pasti akan buat kamu bahagia.
Saya dah cukup bahagia.
Kamu dah pastikan janji yang kamu buat masa saya kecil ditunaikan.
Semuanya akan jadi sibuk lepas ini.
Pelepasan takhta kamu, kemudian pertabalan
Legis, dan dua hari lepas itu...
Majlis perkahwinan kita.
Harapnya kali ini tak ada halangan lagi.
Saya, Legis Dys Kacoratis Gul Tuldarr,
dengan ini menaiki takhta
sebagai raja Tuldarr yang ke-44.
Tuldarr ditubuhkan dalam Zaman Kegelapan
untuk melindungi hak dan nyawa ahli sihir,
dan untuk saling membantu sesama ahli sihir...
Jadi kamu betul-betul datang.
Valt.
Perkara ini dah lama berlaku.
Dulu, di sini berdiri sebuah menara biru.
Bagi mereka yang berjaya lalui ujian dalam menara dan sampai ke puncak,
dikatakan ahli sihir yang tinggal di sana akan tunaikan permintaan mereka.
Walaupun menara itu dah lama tiada, baik dalam masa lalu atau masa depan.
Kamu cuba cakap saya ahli sihir itu?
Ya.
Ahli sihir kelima, dikatakan yang terkuat:
Ahli Sihir Bulan Biru.
Dia lebih kuat dan lebih kejam daripada kamu sekarang.
Terkejut?
Sedikit.
Tapi saya dah agak itu mungkin halnya.
Masa saya tahu kamu gagal jadi ahli sihir buat kali pertama,
dan jatuh dalam tidur sihir...
Saya rasa sangat gembira.
Mari.
Dah tiba masanya kita akhiri semua ini.
Mari kita pergi dan ambil semula separuh lagi Eleterria.
Saya tak akan buat perkara macam itu.
Tolong pulangkan semula sekarang.
Kamu akan buat.
Tak lama lagi kamu pasti akan setuju.
Apa yang kamu...
Takkanlah!
Tebusan saya adalah negara ini sendiri.
Sebaik saja bulatan sihir ini diaktifkan, ia akan membawa neraka.
Bila ia membakar semua nyawa dalam jangkauannya,
nyawa-nyawa itu akan bertindak sebagai pemangkin untuk memanggil kuasa sihir.
Memusnahkan negara ini.
Jika kamu enggan bekerjasama, Tuldarr akan lenyap.
Dari mana kamu belajar mencipta sihir ini?
Antara sumpahan terlarang yang menggunakan jiwa sebagai pemangkin sihir,
sumpahan ini...
ini sumpahan sama yang digunakan empat ratus tahun lalu, tak pernah direkodkan.
Golongan kami menyimpan dan mewariskan ilmu ini.
Jika kamu selidik, lelaki yang kamu anggap
saudara itu salah seorang daripada mereka.
Itu saja hakikatnya.
Ini lawak keji.
Jadi kamu dan golongan kamu bersembunyi dalam bayang sejarah selama ini?
Oh, tidak.
Keluarga Pembaca Masa kami tidaklah sekuat yang kamu sangkakan.
Setiap generasi hanya mempunyai satu ketua keluarga.
Sehingga ketua sebelumnya mati, kuasa pewaris tak akan terbangun.
Tentang ketua lain, baik yang sudah lalu atau yang akan datang,
satu-satunya perkara yang saya tahu hanyalah nama mereka.
Supaya kamu faham, saya bukan orang yang melancarkan sumpahan ini.
Jika kamu bunuh saya, pelancar sebenar akan mengaktifkan sihir ini.
Kamu langsung tiada pilihan untuk biarkan Tuldarr mati,
dan itulah sebabnya saya jadikan Tuldarr sebagai sasaran saya.
Tapi itu bukan satu-satunya sebab saya.
Negara ini sepatutnya tak pernah wujud.
Apa?
Tuldarr sebenarnya sudah musnah sebaik saja perut kamu dikoyakkan.
Tak mungkin...
Kamu salah.
Bukankah saya berjaya menekan kuasa sihir itu pada waktu itu?
Ya.
Namun, kuasa sihir yang dipanggil dengan mengorbankan Lanak
dan kuasa sihir yang dipanggil dengan mengorbankan kamu tak dapat dibandingkan.
Kamu tak mampu nak tahan semua sihir itu sepenuhnya,
dan lebihan kuasa itu hancurkan Tuldarr sebelum merebak ke seluruh tanah besar.
Bentuk sebenar zaman ini,
bagi kebanyakan wilayah Tuldarr,
dah jadi padang tandus akibat sumpahan terlarang itu.
Kamu menipu...
Tak mungkin...
Dunia ini cuba perbaiki dirinya untuk kurangkan perubahan daripada Eleterria.
Tapi akibat ubah takdir sebuah negara memang tak boleh dipandang ringan.
Saya tak rasa bersalah jadikan Tuldarr tebusan,
sebab negara ini sebenarnya tak patut wujud langsung.
Tapi kamu pula macam mana?
Sebab Tuldarr terus bertahan,
ramai rakyat Cezar yang terpaksa tanggung akibatnya.
Kamu langsung tak rasa bersalah?
Kalau Tuldarr dah musnah macam yang sepatutnya,
Cezar takkan jadi macam sekarang.
Jadi maksud kamu,
nasib mereka adalah harga yang kita bayar demi kemakmuran Tuldarr?
Semua ini berpunca daripada Oscar...
dan saya?
Walaupun apa yang kamu cakap itu betul,
saya takkan biarkan kamu lari dari kesalahan kamu sendiri.
Orang yang panggil dewa jahat di Cezar,
dan sekarang nak musnahkan Tuldarr,
ialah kamu sendiri.
Betul itu.
Kita berdua sama-sama berdosa.
Kita sama-sama terus mengkhianati dunia ini.
Pilih satu, kamu kena lepaskan yang lain.
Kita semua kena buat pilihan tanpa henti.
Kena hadapi semua itu berkali-kali.
Kalau hasilnya...
ialah realiti yang kita hadapi sekarang...
Saya akan lindungi negara saya.
Tiada keraguan yang Tuldarr wujud sekarang.
Walaupun ia terjadi akibat perubahan sejarah,
saya takkan pilih untuk tinggalkan negara yang ada depan mata saya.
Saya dah agak itu keputusan kamu.
Kalau kamu nak selamatkan negara kamu, kamu kena ikut permintaan saya.
Eleterria ada dalam khazanah Tuldarr ke?
Apa yang kamu nak buat lepas dapat kedua-duanya?
Satu pun dah cukup kalau kamu nak ubah masa lalu.
Saya tahu.
Tapi apa yang saya nak ialah ubah masa depan.
Pergi ke masa depan?
Kamu ialah ahli sihir terkuat dalam sejarah.
Tak lama dulu,
kamu musnahkan artifak orang luar, Cermin Lupa.
Tapi sebab kamu bukan ahli sihir, kamu jadi lemah daripada diri kamu yang asal.
Sebab itu saya ambil kesempatan untuk uji kekuatan kamu.
Nasib baik, kamu pilih untuk serap jelmaan Simila.
Kemusnahan Eleterria.
Itu yang saya kejar.
Semua yang kamu dah buat selama ini...
Semuanya untuk saat ini?
~ Kematian Kisah Tanpa Nama ~
[Terjemahan oleh: Nur Shakira Bt Md Hassan